ཞིས་ཅིན་ཕིང་གིས་ནན་བཤད་གནང་དོན།ཏང་ལ་དོ་དམ་དང་ཏང་སྐྱོང་རྒྱུ་ནི་ཏང་གི་མདུན་ལམ་དང་ལས་དབང་དང་འབྲེལ་བ་ཡོད་པ་མ་ཟད།རྒྱལ་ཁབ་དང་མི་རིགས་ཀྱི་མདུན་ལམ་དང་ལས་དབང་དང་ཡང་འབྲེལ་བ་ཡོད་པས།ངེས་པར་དུ་ཆོད་སེམས་དེ་བས་ཆེ་བ་དང་།ནུས་ཤུགས་དེ་བས་ཆེ་བ།བློ་སྟོབས་དེ་བས་ཆེ་བ་བཅས་ལ་བརྟེན་ནས་དམ་འཛིན་ནན་པོ་དང་ཡག་པོ་བྱེད་དགོས།ཏང་འཛུགས་སྐྱོང་ཡག་པོ་བྱས་ན་ང་ཚོས་གཞི་ནས་མི་དམངས་ཀྱི་སྣེ་ཁྲིད་དེ་བདེ་བླག་ངང་འགྲན་སློང་གལ་ཆེན་ལ་ཁ་གཏད་གཅོག་ཐུབ་པ་དང་།ཉེན་ཁ་ཆེན་པོ་འགོག་ཐུབ་པ།འགལ་རྐྱེན་ཆེན་པོ་ཁྱད་བསད་ཐུབ་པ།འགལ་ཟླ་ཆེན་པོ་སེལ་ཐུབ་སྟེ་རྒྱལ་ཁ་ནས་རྒྱལ་ཁ་གསར་པའི་ཕྱོགས་སུ་མུ་མཐུད་བསྐྱོད་ཐུབ།ཏང་གི་ཚོགས་ཆེན་བཅོ་བརྒྱད་པ་འཚོགས་ཚུན།ང་ཚོས་ཕྱོགས་ཡོངས་ནས་ཏང་ནན་པོས་སྐྱོང་རྒྱུ་དེ་འཐབ་ཇུས་བཀོད་སྒྲིག་ནང་བཅུག་སྟེ་ནན་པོ་དང་ཞིབ་ཚགས་ཀྱི་སྒོ་ནས་ཏང་ལ་དོ་དམ་དང་ཏང་སྐྱོང་རྒྱུར་ཤུགས་སྣོན་བརྒྱབ་སྟེ་ཏང་ནང་ཁུལ་གྱི་ཆབ་སྲིད་འཚོ་བར་ཤུགས་སྣོན་རྒྱག་པ་དང་ཚད་ལྡན་བཟོ་བ་དང་།ཏང་ནང་ཁུལ་གྱི་ཆབ་སྲིད་ཁོར་ཡུག་དྭངས་གཙང་ཡོང་བར་ཤུགས་སྣོན་རྒྱག་པ།ཀྲུང་དབྱང་གི་གཏན་འབེབས་དོན་ཚན་བརྒྱད་ཀྱི་དགོངས་དོན་དོན་འཁྱོལ་ཡོང་བར་དམ་འཛིན་ནན་པོ་བྱེད་པ།སྤྱོད་ཚུལ་འཛུགས་སྐྱོང་ལ་ཚད་བརྒལ་ཡོང་བར་ཤུགས་སྣོན་རྒྱག་པ།ཏང་གི་ཆབ་སྲིད་ཀྱི་སྒྲིག་ཁྲིམས་དང་ཆབ་སྲིད་ཀྱི་སྒྲིག་ལམ་ནན་དུ་གཏོང་བ།དོ་དམ་དང་ནན་པོ་དངོས་འབྲེལ་བྱེད་པ་དང་།དོ་དམ་དང་ནན་པོ་བྱེད་ཕོད་པ།ཡུན་རིང་དོ་དམ་དང་ནན་པོ་བྱེད་པ་བཅས་ལ་ཤུགས་སྣོན་རྒྱག་པ།རུལ་སུངས་ལ་ངོ་རྒོལ་བྱ་རྒྱུར་བཀག་ཁུལ་མེད་པ་དང་།ཁྱོན་ཡོངས་ལ་ཁྱབ་པ།ཐར་པར་གཏན་ནས་མི་གཏོང་བ་མཐའ་འཁྱོངས་བྱེད་པ།རུལ་སུངས་ཐོན་པ་དང་མཆེད་རྒྱུ་བཀག་འགོག་ནུས་ལྡན་བྱེད་པ།མང་ཚོགས་ཉེ་འགྲམ་གྱི་སྤྱོད་ཚུལ་ངན་པ་དང་རུལ་སུངས་ཀྱི་གནད་དོན་ལ་ཆད་པ་གཅོད་པ།མི་དམངས་མང་ཚོགས་ཀྱི་ཐོབ་ཚོར་ཆེ་རུ་ཧུར་ཐག་གཏོང་བ།ཕྱོགས་ཡོངས་ནས་ཏང་ནང་ཁུལ་གྱི་ལྟ་སྐུལ་ལ་ཤུགས་སྣོན་རྒྱག་པ།སྐོར་གཟིགས་ཀྱི་སྤུ་གྲིའི་ནུས་པ་ཡག་པོ་འདོན་པ་བཅས་བྱས་ཏེ་ཕྱོགས་ཡོངས་ནས་ཏང་ནན་པོས་སྐྱོང་རྒྱུ་མུ་མཐུད་ནས་གཏིང་ཟབ་ཕྱོགས་སུ་འཕེལ་རྒྱས་འགྲོ་བར་སྐུལ་འདེད་གཏོང་དགོས།